- Shane! Jézusom! - Nyugi!
- Miért nem szóltál? - Viccelsz?
Dörömböltem az ajtón. Te kiabáltál, Lily sírt.
- Neked akartam segíteni, ugye, tökmag? - Szia, tündérkém!
Visszamész csicsikálni?
Anyut ágyúval sem lehetett volna felébreszteni.
Anyu valami butaságot álmodott.
- Lily a kanapé mögött bujkált. - Felfogtam.
Hadd fektessem le a hegyi beszéd előtt!
- Eszem ágában sincs prédikálni. - Nem?
Gyere, édes!
- Gyere, szívem! - Figyu…
- Majd én. - Nem, kösz, megoldom.
Hagyd, hogy én is besegítsek néha!
Még nem vagy álmi? Mert Shane bácsi már az.
Felmegyünk a lépcsőn, Lily?
- Nem baj, anyu? - Menj csak!
Gyere, kicsim, felmegyünk az emeletre.
- Menj csak! Ügyes vagy. Ne haragudj! - Megkeressük Bubit. Gyere!
Istenem!
Így ni. Ügyes vagy.
NEM VERSZ ÁT
Aggódom érted, Maya. Elég durva álmaid lehetnek.
- Jól vagyok. - Dehogy vagy jól.
A harcról álmodsz?
- Beszélhetnél dr. Wuval. - Megvagyok.
Ahogy érzed,
Megvagyok kisasszony.
Apropó…
elmondom, mit derítettem ki a fickóról. Elvégre azért jöttem.
Szóval Tommy Dark.
Említetted azt a tengerészmottót,
ezért utánanéztem, mi köze a csávónak a tengerhez.
Lehidalsz attól, amit megtudtam.
Annak a jachtnak volt a kapitánya, amelyen Andrew meghalt.
- Tudtál erről? - Nem.
Dark azt mondta a rendőrségnek,
hogy Andrew halála baleset volt, leesett a hajóról.
Mit gondolsz?
Balesetnek állítják be az öngyilkosságot?
Elképzelhető.
Van az a pénz.
A fejedbe vetted, hogy mindenki korrupt?
Mindenki az, Shane.
Beszéltem Kierce nyomozóval.
Tényleg?
Gondolj, amit akarsz, de én úgy látom, hogy Kierce egy tisztességes zsaru.
Mondta, hogy láttad Joe-t a bébimonitoron.
Ja, remek zsaru.
- Bizalmas infókat pletykál ki. - Miért nem mondtad el?
- Nem lehetett egy régi felvétel? - Nem.
Lilyn az a ruha volt, amit reggel ráadtam.
De az egészben az a legfurább…
hogy Joe azt a sötétzöld inget viselte, amit tőlem kapott.
Csak egy ilyenje volt. Megnéztem a gardróbját, és…
kettőt találhatsz.
Eltűnt az ing.
Pontosan.
Értem.
Oké.
- Gondoljuk ezt végig! - Shane!
Mit is mondott Denslow tábornok a harctéri kiszámíthatóságról?
A lehetetlenre is készen kell állnunk.
Így van. Tegyük fel, hogy tényleg Joe volt a videón!
- Joe meghalt. - Ez egy gondolatkísérlet.
Látod Joe-t a játszószobában a lányoddal.
A felvétel friss. Mi jöhet még szóba? Tegyük fel, hogy Joe mégsem halt meg!
Mellbe lőtték, Shane.
A karjaim közt halt meg a parkban.
Eljátszotta a halálát.
Megrendezte a rablást. Vaktölténnyel, művérrel.
Mit tudom én. Gazdagék megoldják.
Marhaság. Miért tette volna? A biztosítási pénzért? Ugyan!
Mi van, ha ő bérelte fel azokat a motorosokat?
Kijött a rendőrség, a mentő.
Valami gubanc van a halotti anyakönyvi kivonattal, ugye? Talán…
Talán hamis a halottvizsgálati bizonyítvány,
ezért nem erősíthetik meg a halálát.
Meghalt, Shane.
Joe nincs többé.
Vagy szórakozik veled.
Vagy valaki más.
Szóval maga ismerte anyát.
Igen.
Réges-rég.
- Iszol valamit? - Honnan ismerte őt?
Hát…
Nem is tudom, hol kezdjem.
Ülj le, és megpróbálom.
Szóval?
Anyukád Franciaországot járta a húgával és egy barátnőjével.
Ennek már több mint 20 éve.
Egy bárban ismerkedtünk meg egyik este.
Egy szó, mint száz, egymásba szerettünk, és…
csodálatos volt.
Aztán haza kellett jönnünk, és véget ért az idill.
Claire szakított velem.
Azt mondta, legyünk barátok, de…
nekem az nem ment.
Nem akartam, hogy barátok legyünk, az túl…
Meg kellett szakítanom vele a kapcsolatot, hogy továbbléphessek.
És… soha többé nem találkoztunk vagy beszéltünk.
Amikor ideköltöztem, megkerestem Facebookon,
de valószínűleg letiltott.
És aztán?
Anyukád halála nagy port kavart.
Amikor megláttam a híradóban, ledöbbentem.
Szíven ütött.
Fura volt annyi év után hallani róla.
Nem hiszel nekem?
Nekem valahogy bűzlik ez az egész.
Tudom, hogy egy éve költözött ide.
Az puszta véletlen. Itt nyitottunk új irodát, ezért költöztem ide.
- És mi lett a babával? - Babával?
Mit jelentsen ez?
Nem tudja?
Nem kéne itt lennem. Az öcsém vár. Mennem kell.
Várj, ne rohanj el! Mondd el, mit tudsz erről!
Valószínűleg velem terhes. Mindegy.
Kamu. Halljam az igazat!
Hadd menjek!
Kérem.
KÖZPONTI RENDŐRŐRS WINHERST
Tegnap sem jöttél el a gyűlésre.
Kösz, jól vagyok, Nicole. És te?
Ez most komoly?
Megvagyok.
Csak próbálom kitalálni, mit vegyek Ebonynak a szülinapjára.
Valami gazdag nagynéniset szeretnék.
Nem is tudom. Adóvevőt?
Mi az? Túl drága?
Csak egy ötlet volt.
- Ízig-vérig zsaru vagy. - Ha-ha.
Már nem vagy hivatalos Ebony partijára, mert megtudta,
hogy nem hívtad el az esküvődre.
Oké, jogos.
- Személyesen viszem el neki a meghívót. - Három héttel az esküvő előtt?
Azt akarod, hogy Molly kiadja az utad?
Csak hogy tudd, én hordom a nadrágot. Oké?
Ennyit a hagyományos nemi szerepek felszámolásáról, vagy mifenéről.
- Mindig ezt csinálod. - Mit?
Olyan témákat hozol fel, amikre ugrok.
De valójában csak terelsz.
Ne hidd, hogy szemet hunyok a sumákolásod felett!
Jól van.
- A következő gyűlésen ott leszek. Ígérem. - Oké.
De juttass be az év partijára!
- Jó? - Jó.
Támogatom a levegőzést, de nem ülhetsz itt egész nap.
Majd dumálunk.
Ideért Phil Dawson ügyvédje, és már megy a susmus, szóval siessünk!
- A motorbiciklije biztosítva van? - Persze.
Használhatta bárki az engedélye nélkül?
- Nem nyilatkozom. - Hol a motorja?
- Nem láttuk a házában. - Úgy egy hónapja ellopták.
Aztán egy gyilkosság helyszínéről rajta menekültek el.
Miért nem jelentette a lopást?
Nem láttam értelmét. Egy sima moci volt.
A rendszámán kívül volt valami ismertetőjegye?
- Ez például mi a franc? - Egy egér.
Nem igazán vág a stílusába.
Ez nem a maga motorbiciklije, ugye, Phil? Noha maga fizeti,
és a nevén van nyilvántartva.
Javítson ki, ha tévedek, de úgy vélem,
azért nem jelentette, hogy ellopták a motorbiciklijét,
mert nem akarta felhívni rá a figyelmet.
Phil!
Hé!
Azért nem jelentette, mert nem akarta felhívni rá a figyelmet?
Muszáj válaszolnom? Tudják, hogy nem voltam ott, tisztáztak.
- Önként jött… - Pillanat!
- Bármikor elmehet. - Ez nagyon komoly ügy, Mr. Dawson!
Látták a motorját a parkban Joe Burkett meggyilkolásának idején!
Megöltek egy férfit!
Ez semmit sem jelent magának?
Ki látta a motort?
Kitalálom.
- Maya Burkett? - Igen. És maga…
Maga ismeri Maya Burkettet, igaz?
- Az unokahúga a csapatában játszik. - Aha.
Igaz, hogy úgy egy hete összetűzésbe keveredtek?
Kínos jelenet volt.
A női családtagok túllihegik a meccseket.
Értem. Mikor hagyta el a kocsmát?
A feleségem szekált, hogy kihűl a vacsora. Nem néztem az órát.
- Vili? - Szóval hazament?
- Nem akartam felbőszíteni az asszonyt. - És a fia, P. J.…
Ő is otthon volt?
Mint bármelyik este?
- Nem nyilatkozom. - Jól van, végeztünk.
A kihallgatás 15:33-kor lezárult.
Beszélnünk kell a fiával.
Vili?
PHIL DAWSON P. J. DAWSON
Mielőbb engedélyt kell kérnünk Phil Dawson fiának megfigyelésére.
Intézem. Eddie Walker alibijét is ellenőriznünk kell.
Rendben. Nekem most dolgom van,
vidd magaddal Schul nyomozót!
Jaj, ne! Csak ne Schult! Megállás nélkül jár a szája.
Oké, nekem is.
Jogos. „Kapitány!” Emlékszel?
- Hívlak, amint megvan az engedély. - Remek, kösz.
Hol a macska?
KÖZPONTI RENDŐRŐRS WINHERST
WINHERSTI PUMÁK
Igen?
Láttam Phil Dawsont beszállni egy Burkett Global Enterprises-os kocsiba.
- Baszki! - Követem őket.
- Azt nem teheted! - Pedig megteszem.
Kierce!
Ragyogj, ragyogj, kis csillag
Bárcsak tudnám…
Sziasztok!
- Szia, Maya néni! - Szia!
- Szia! Jól vagy? - Igen, és te?
- Szia! - Szia, Ab! Jó látni. Minden oké?
Persze. Daniel, menjetek Lilyvel a hintákhoz, jó?
Oké.
- Gyere, Lily! - Jó hintázást! Pápá!
Jártál valamikor Franciaországban anyuval?
Igen, Evával együtt. Nagyon…
Anyának volt egy pasija, ugye? Alexander?
- Honnan tudod? - Hát…
Vidd oda Lilynek és Danielnek a fagyijukat, jó?
Beszélek apukáddal.
A rágógumis Danielé, a Fab a tiéd, a csokis Lilyé.
- Ehet olyat? - Persze.
Mi ütött belé?
Fogalmam sincs.
Nahát, Eddie!
Jobban nézel ki.
Ha a sógornőd úgy néz rád, mint egy lecsúszott alkeszra,
nem árt letusolni.
- Te pedig… - Mint a halál menyasszonya?
Nem gondoltam komolyan. Nagyon sajnálom, Maya.
Semmi baj.
Mindkettőnkre rájár a rúd.
Gyere!
Mit mondott Maya? Mi történt a babával?
Láthattad, hogy apa odajött. Jegeltük a témát.
Támadt egy ötletem.
Mindketten mondtunk dolgokat, amiket megbántunk.
De komolyan gondoltam, hogy Claire sosem bántott volna téged.
Akkor miben sántikált? Légyszi, ne hülyíts, ahogy ő!
Emlékszel, mekkora botrány tört ki, amikor kiszivárgott rólam az a videó?
Persze.
- A fickó, aki feltöltötte… - Corey, az Informátor.
Igen.
Nem tette közzé a hangot,
mert Claire lebeszélte róla.
Akkor sokkal nagyobb szarban lettem volna.
Ha hiszed, ha nem.
Értem.
Claire felvette Corey-val a kapcsolatot, és a védelmemért cserébe
segített neki fényt deríteni Burkették viselt dolgaira.
Hogy tönkretehesse őket.
Szerinted ezért gyilkolták meg Claire-t?
Még nem tudom. Egyelőre nem állt össze a kirakós.
Még valami.
Remek apa vagy, Eddie.
Tényleg.
Tudom, hogy nagyon megviseltek a történtek.
De te vagy az egyetlen, akinek a gondjaira merném bízni Lilyt,
ha bajom esne.
Szóval nem engedhetem, hogy szétcsússz.
Szükségem van rád.
Oké?
Ilyen szépet még sosem mondtál nekem.
Azért ne szokj hozzá!
Vigyáznál egy kicsit Lilyre?
Ki kell derítenem, mi ez az egész.
Tudod, hol találsz minket.
Igen.
Kierce vagyok, hagyj üzenetet!
Szevasz! Képzeld, Eddie Walker alibije nem stimmel.
Nem volt akkor az edzőteremben.
Haladunk, kapitány… főni… Kierce!
Ez minden.
WINHERSTI SPORTKÖZPONT
BURKETT IFJÚSÁGI KUPA BURKETT-KUPA
Hallottátok őt. Indulás!
Gyerünk!
Működj már, te fostalicska!
BURKETT-DÍJ AZ ÉV EDZŐJE - 2021
Ne!
Szia, Judith!
Ezer éve, Maya.
De hisz tegnap beszéltünk!
Nem rád értettem.
Nem zárhatsz ki minket Lily életéből.
Imádja Farnwoodot. Joe rendszeresen elhozta ide.
Tudom. Talán majd a napokban összehozunk valamit, jó? Ígérem.
Visszahívhatlak később, Judith?
Csak ugorjatok át valamikor! Van egy kis ajándékom Lilynek.
Persze, szia!
Dr. Wu! Nem tudtam, hogy házhoz is jár.
Maya! Beszélhetünk?
- Miért? - Nem rabolom sokáig az idejét.
Nem is, mert nem engedem be.
- Shane aggódik maga miatt. - Tudom.
Lilyért is aggódik.
Szakmai véleményem szerint most nagy szüksége van a terápiára.
Jön nekem négy üléssel.
Akkor ez most mínusz egy.
Tessék!
Meséljen a rohamairól!
Ura vagyok a helyzetnek.
Mi történt?
Nem tudom.
Azt hiszem, elkezdtem hallucinálni.
Ezúttal nem csak hallottam sikolyokat.
Én is ott voltam.
Ne!
Én voltam az, aki sikítozott.
És nem tudtam kiszakadni.
Pedig Lily is hangosan sírt.
Mondhatok valamit, Maya?
Még sosem nyílt meg előttem.
Most is csak azért teszi, mert aggódik a kislányáért.
Ön kiváló megfigyelő.
Ha azt akarja, hogy Lily biztonságban legyen,
rendesen fel kell dolgoznia a történteket.
A bűntudatot, amit miattuk érez.
Elnézést!
Halló?
Üdv! Oona vagyok, Tommy Dark felesége.
Találtam valamit, amit megmutatnék.
- Mikorra tud ideérni? - Úgy egy órán belül.
Rendben. Akkor várom.
Viszlát!
- Maya! - Basszus!
Sajnálom, mennem kell.
Ne meneküljön a problémái elől, Maya!
Azt hittem, hogy látom…
Vagyis biztosan láttam Joe-t,
a halott férjemet,
a hülye zöld ingében, amit tőlem kapott.
Talán kezdek begolyózni.
Vagy ez összefügg a PTSD-vel?
Amit maga hallucinációnak nevez, azok valójában feltörő emlékképek.
Megtörtént eseményekről.
Azok nem a képzelete szüleményei.
Az, hogy a halott férjét is látta, már más tészta.
Én úgy gondolom, először önmagának kell megbocsátania, Maya…
Na, pontosan ezért nem csípem a terápiát.
A dilidokik úgy tesznek, mintha a bűntudat feloldásával minden rendbe jönne.
Pedig nem.
Nekem elhiheti.
A gyógyuláshoz idő kell, Maya.
Akkor majd jelentkezem.
Még három ülésem maradt, igaz?
Csináltattam egy DNS-tesztet, de anya nem mutatta meg az eredményt.
- Akkor még kicsi voltam, de… - Segítsek?
Azt sem tudod, mit keresek. Türelem!
Nézd! Azt mondja, 100 évig visszakövetik a felmenőidet.
Anya ragaszkodott hozzá, hogy ő regeljen.
Mert ha anya gyerekét örökbe adták, benne lehet az adatbázisban.
Igen. Lehet, hogy kereste anyát.
És téged adott be az oldal.
TEKINTSE MEG AZ EREDMÉNYEIT ONLINE
Jöjjön gyorsan!
- Aggódom Tommyért. - Miért?
Azt mondta, a férjem Burkettéknek dolgozik.
A múltkori látogatása után
átkutattam Tommy iratait, és ezt találtam.
Burkették tényleg utalnak neki.
Nem akartam elhinni,
de itt áll feketén-fehéren, hogy havonta 9000 fontot kap tőlük.
- Miért utalnak neki? - Lefizetik.
Burkették.
Lefizetik?
A férje volt a Burkett-jacht kapitánya.
Igen. És mindig lehetett rá számítani.
Ezért kedvelték őt.
Amikor megalapította a cégét, alkalmazták.
Megvesztegették, Mrs. Dark.
Beszélnem kell vele, hogy kiderítsem, miért.
Most hol van?
- Én ezt nem értem! - Hol van Tommy, Mrs. Dark?
Nem tudom!
Ezért hívtam magát.
Már hat hete nem hallottam felőle.
Miért utalsz pénzt Tommy Darknak már 20 éve?
- Neked is szervusz, Maya! - Halljam!
- Vettem valami cukiságot Lilynek. - Ne játszd a hülyét!
Tommy Dark.
Milyen titok miatt kellett meghalnia Claire-nek és Joe-nak?
- Kérlek, ne üvöltözz, mint egy eszelős! - Beszélj!
Ne haragudj, ha sokat piszkáltalak Lilyvel!
- Az aggodalom beszélt belőlem. - Terelsz.
- Nem is. - De.
- Csak a családom javát tartom szem előtt… - Tommy Dark…
- Tommy Dark! - Igen, hallak!
Sajnálom, de nem tudom, kiről beszélsz.
Menj a picsába!
A fiad megfulladt,
és azóta is kenőpénzt adsz a jacht kapitányának. Miért?
Ez súlyos vád, Maya.
Mi történt a fiúkkal aznap éjjel a hajón, Judith?
Mert valami történt. Nagyon bűzlik ez az ügy.
Mi történt?
Soha többé ne küldj el a picsába a saját otthonomban! Megértetted?
Inkább te takarodj a picsába, Maya,
mert semmit sem tudsz az én Andrew-mról!
Fiatal volt, és félénk, de egyszerűen csodálatos.
- Fantasztikus volt, és… - Mi történt a jachton, Judith?
Azt akarod, hogy újraéljem a fájdalmat? Ez a célod?
Tommy Darkról kérdezlek,
de azt állítod, hogy fogalmad sincs, ki ő.
Bulit tartottak a jachtunkon. Ezt te is tudod.
A fiúk kihajóztak.
Andrew sokat ivott, pedig nem bírta.
A fejébe szállt, ezért a fedélzetre ment, hogy levegőzzön. Akkor esett a vízbe.
Tragédia történt, semmi több.
- Lófaszt! - Már megbocsáss!
Baromságokat beszélsz. Andrew nem esett le. Leugrott.
- Öngyilkos lett. De miért? - Kínozni akarsz? Azért mondasz ilyeneket?
Joe-tól hallottam.
Látta. Te is tudod, Judith.
Ez képtelenség. Agyrém. Nem tudom, mit akarsz tőlem.
- Az igazat! - Valóban?
- Pedig úgy teszel, mintha mindent tudnál. - Nem igaz.
Nem tudom, miért vesztegeted meg
a jacht kapitányát, amelyen Andrew meghalt.
Ahogy azt sem, hogy Kierce nyomozót miért pénzeled.
Bizony.
Caroline elárulta.
A mi köreinkben sokat számít az imázs,
és minden botlást ellenünk fordítanak.
Téged is alaposan kifaggattak Joe haláláról, ezért gondolom, megérted.
Hát erre megy ki a játék?
Nem akarod, hogy a világ megtudja, hogy 26 éve Andrew öngyilkos lett?
Nem fizetek a nyomozónak.
Csak Tommy Darknak?
Az én drágalátos lányom összevissza beszél.
Caroline beteg.
De már a pszichiátrián van, és kezelést kap.
Mióta?
És talán…
Talán te is kezdesz összezavarodni.
Na, most állj le!
Én is keresztülmentem ezen,
amikor elvesztettem Andrew-t, a férjemet és most Joe-t.
Összezavarodtam. Dühöngtem. Majd szétvetett a méreg.
Igen.
Egyformák vagyunk.
Hullanak körülöttünk az emberek.
Eleget szenvedett a családom.
Ne merészeld tetézni a bajainkat, Maya!
KÖLYÖK
5 NEM FOGADOTT HÍVÁS
ENGEDÉLYEZTÉK P. J. MEGFIGYELÉSÉT. HOL VAGY?
Látni akartál?
Tommy Darknak hat hete nyoma veszett.
Aha.
A felesége jelentette,
de a rendőrség semmit sem tehet, mert Dark azt mondta, nyaralni megy.
Amikor feltörted Tommy Dark gépét,
a magánéletében is kutakodtál?
Mit csinálsz?
Igen, de jobban beleáshatom magam az elmúlt hetek adataiba.
Bankszámlák, készpénzfelvétel, ilyesmi.
Megnézem, hová rejtőzhetett.
Arra már gondoltál, hogy…
legközelebb talán minket nyírnak ki?
Miért is?
Claire tudomást szerez Dark kenőpénzéről, és bumm, megölik.
Bumm, Tommy Dark eltűnik, és bumm, lelövik a férjed.
Oké, elég a bummokból!
Mindenki, aki nyomoz utánuk, beadja a kulcsot.
Bumm!
Mi az?
A nővéred bízott bennem, és… az életével fizetett.
Igen, ha Claire nem turkál a szennyesükben, talán még élne.
De ha nem öltem volna meg azokat a civileket,
akkor nem teszed fel a videót,
nem ismerkedsz meg Claire-rel, és most otthon lenne a családjával.
Hidd el,
nem telik el nap, hogy ne gondolnék erre.
De nem hibáztathatjuk magunkat, Corey.
Eddig még senki sem halt meg miattam.
Ti ott a seregben hozzászoktatok a halálhoz.
Az, hogy hozzászoktam, nem jelenti azt, hogy nem fáj.
Tartod még a kapcsolatot a katona spanjaiddal?
Shane Tessierrel?
- Kémkedsz utánam? - Na és?
Mire akarsz kilyukadni?
Tudják, mi hangzott el a helikopteren?
Nem.
Máig nem értem, miért nem tetted közzé a hangot is.
Már mondtam. Claire felkeresett, és megállapodást kötöttünk.
Nem.
Még előtte.
Gondoltam, a lelkiismeretedre bízom, Maya.
A marcangoló bűntudat önmagában is elég nagy büntetés.
Oké. Meg kell találnunk Tommy Darkot.
Derítsük ki, mi köze Claire és Joe halálához!
Nem világos, hogy jön ő a képbe.
Kérlek, segíts!
BEJELENTKEZÉS
- Próbáld a szülinapom! - Tuti nem az lesz.
BEJELENTKEZÉS A MEGADOTT JELSZÓ HIBÁS
Basszus! Talán inkább…
ÜDVÖZÖLJÜK
Mi volt az?
- Mindegy. - A te szülinapod?
- Mindegy. - Olyan vagy, mint apa!
Nem mindegy. Ne kezelj úgy, mint egy gyereket! Avass be!
Ne rinyálj!
DNS-EGYEZÉS: DANIEL WALKER
Nézd!
ÚJ CSALÁDTAG!
KAPCSOLAT TÍPUSA: FÉLTESTVÉR
Jesszus! Tehát tuti, hogy van tesónk.
Talán tud valamit anyáról.
- Idehívom apát. - Ne, Dan!
Előbb Mayával beszéljünk! Ő majd felvilágosít.
- Hülyeség. Miért… - Már megint civakodnak! Mily meglepő!
Gyere, kicsim! Mit kerestek itt?
Bocs, apa, csak…
Abby nem hitte el, hogy ez a kép még megvan anya gépén.
Anyátok sokat rágta a fülem, hogy csináltassunk rendes fotókat.
Már kezdett az idegeimre menni.
Mindenki azt mondta, hogy úgy nézel ki, mint egy nagyra nőtt krumpli.
És tényleg. Majdnem eladtunk a termelői piacon.
Na, sipirc, mielőtt összetörtök valamit!
- Mi történt? - Nem kell kommentár.
- A földön fekszel, Kierce! - Igen, tudom.
- Segíts fel! Nem tudok felállni. - Hogyhogy nem tudsz?
- Légyszi, most ne dumálj! Csak… - Oké.
Karolj át!
- Oké. - Tedd a…
Bocsi!
Oké, jó.
- Kapaszkodsz? - Igen.
- Most szépen elindulunk. - Jó.
Jézusom, Kierce! Eszméletvesztés?
Ideiglenes bénulás?
Ez áll a macskás sztori mögött is?
Láttam a felvételt a balesetedről, és nem volt ott semmiféle macska.
Tudod, mi okozza?
És milyen sokáig tart egy-egy ilyen roham?
Változó. Eddig ez tartott a legtovább.
Basszus!
Rendbe fogsz jönni?
Nem tudom.
Ne lássalak többet volán mögött, megértetted?
Mert akkor nincs mese, fel kell hogy jelentselek. Oké?
- Oké. - Tudod… ez nem csak rólad szól ám.
Engem is kirúghatnak, ha falazok.
Épp ezért nagyon rendes tőled, hogy segítesz.
Ráadásul engedély nélkül követtél valakit.
- Mi ütött beléd? - Burkették szponzorálják a focicsapatot.
Ott díszeleg a logójuk a furgonon, a tornákon, a trófeákon.
Ez több mint gyanús.
- Potenciális indíték. - A focicsapat?
Nem tudom.
De Phil egy szóval sem említette, hogy ismeri Joe-t. Ami gyanús.
Ennek az egésznek se füle, se farka.
Mindenesetre kösz, hogy eljöttél értem,
és sajnálom, ha elrontottam az estédet.
Ami azt illeti, tényleg elrontottad. Épp randim volt.
Már megint?
Milyen volt a lány?
Hát…
Lance remek srác.
Kiváló az ízlése filmek terén.
És pasik terén.
Fenébe az álszerénységgel!
És nagyon örülnék, ha lenne második randi.
Már ha nem kell téged a közeljövőben a földről felszedni.
Szóval Lance.
Igen.
Hát…
remélem, szereti a fehérjeturmixot.
Indulás!
Ez az a pillanat, amikor belém zúgsz a fantasztikus zenei ízlésem miatt.
Úgy szeretlek!
Szeretlek.
Kurva élet!
- De mocskos a szád! - Hát…
Találkoztunk Alexander Dosmannel, anya exével.
Mi van?
Nem tudott a terhességről.
Maya, van egy testvérünk? Anya miért nem mondta el Alexandernek?
- És ha veszélyes a fickó? - Én nem hiszem…
Na és a tesónk? Mi van, ha pipa anyára,
amiért örökbe adta, ezért felkutatta, és…
Megölte.
Igen. Megölte.
Na jó, ideje bevonnunk apátokat.
- Gyerünk! - Ne!
Bocs, de szörnyű napom volt, és ezt a beszélgetést apátokkal folytatjuk le.
Nem mondhatjuk el apának! Nem viselné el.
- Láttam korábban. Jól van. - Nincs. Tök idegbajosan elviharzott.
Válaszolj, légyszi! Van egy testvérünk?
Lehet, hogy ő ölte meg anyát.
Légyszi!
Istenem!
Igen.
Van egy bátyátok.
Úgy 19 lehet.
Figyu…
tudom, hogy ezt nagyon nehéz feldolgozni.
Bízzátok ezt ránk!
Jó?
Eddie!
Azt mondtad, Eddie Walker alibije nem stimmel.
Így van.
Ki ez a nő?
És miért titkolja, hogy vele volt?
DNA ME MEGNÉZTÉK A PROFILODAT
CLAIRE MEGNÉZTE A PROFILODAT ÜZENET KÜLDÉSE
A feliratot fordította: Somogyi Tímea